รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๑๑/๒๕๕๖ 
วันอังคารที่ ๓ ธันวาคม พ.ศ. ๒๕๕๖  เวลา ๑๕.๓๐ น.
ณ ห้องประชุมโรงเรียนคลองลานวิทยา
********************************************
ประธานการประชุม
นายสมชาย     อังสุโชติเมธี
ผู้อำนวยการโรงเรียนคลองลานวิทยา
ผู้ประชุม

๘๐   คน
ผู้มาประชุม

๗๓   คน
ผู้ไม่มาประชุม

  ๗   คน 
ได้แก่



๑. นายกฤษณะพงศ์
จำรัส

ลากิจ


๒. นางปฐมรัตน์

จำรัส

ลากิจ


๓. นางสาวอัจฉรา
ประกอบกิจ
ลาคลอด


๔. นางสาวนิชชาภัสส์
แสนธิ

ลาคลอด


๕. นางสาวสรัญญา
โกสุมา

ขออนุญาต


๖. นายชัยวัธน์

จันทรสกุล
ขออนุญาต


๗. นางสุนิสา

ภู่ฤทธิ์

ไม่ทราบสาเหตุ
ระเบียบวาระที่ ๑  เรื่องที่ประธานแจ้งให้ทราบ
                       อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนพฤศจิกายนและธันวาคม จำนวน ๑๔ คน ดังนี้

   
  บุคลากรที่มีวันคล้ายวันเกิดในเดือนพฤศจิกายน ได้แก่ นายวรวิทย์  ภูวดล  นางสาวฉวีวรรณ  
ทองบุญตา  นางสมเจตนา  มาประเสริฐ  นางสาวอัจฉรา  ประกอบกิจ  นางสาววีรัตน์ชญา  วารี  นางสาวโชติรส  แห้วเพ็ชร  นางสาวยุพิน  ศรีสุทัศน์  และนางสาวรัตนาภรณ์  โยทะพงษ์
                       บุคลากรที่มีวันคล้ายวันเกิดในเดือนธันวาคม ได้แก่ นายสมชาย  วุฒิพันธุ์  นางสาวนิชชาภัสส์  แสนธิ  นางสาวนลินี  พิลึก  นางสาวพรชนิตว์  ปรางค์ศรีทอง  นายสมานชัย  สุทา  และนายชลิน  ทับทิม  


   ๑.๑ ขอแสดงความยินดีกับครูที่ได้เลื่อนวิทยฐานะ  ขอแสดงความยินดีกับครูที่ได้เลื่อนวิทยฐานะ ดังนี้ 
 
                   เลื่อนวิทยฐานะเป็น ครู ค.ศ.๓  ได้แก่  ๑. รองฯ กวีวัฒน์  เงินขาว  ๒. นางวิลาพร  อารักษ์ 
(นางดลยา  เฉื่อยฉ่ำ  ปรับปรุง ๖ เดือน)

                   เลื่อนวิทยฐานะเป็น ครู ค.ศ.๒  ได้แก่  นางสาวสรัญญา  โกสุมา 



         ขอแสดงความยินดีกับนายวันรบ  อัครชัยศรีโรจน์  ที่สอบบรรจุได้เป็นครูผู้ช่วย ซึ่งจะเข้ารายงานตัว ณ สพม.๔๑ ในวันที่ ๙ ธันวาคม ๒๕๕๖
                              ขอแสดงความยินดีและมอบเกียรติบัตรให้กับนายสมานชัย  สุทา  ซึ่งได้รับรางวัลอาสาสมัครเฝ้าระวังทางวัฒนธรรมดีเด่นจังหวัดกำแพงเพชร

   
   ๑.๒ ข้าราชการได้รับเครื่องราชอิสริยาภรณ์  สพม.๔๑ แจ้งให้ครูที่ได้รับเครื่องราชอิสริยาภรณ์
ไปรับด้วยตนเอง พร้อมทั้งส่งคืนเครื่องราชอิสริยาภรณ์ชั้นรองในตระกูลเดียวกัน หากไม่สามารถส่งคืนเครื่องราชอิสริยาภรณ์ได้ต้องชดใช้ราคาแทนเครื่องราชอิสริยาภรณ์ตามที่กำหนดไว้ ได้แก่ รองฯ กวีวัฒน์  เงินขาว  
นางสาวฉวีวรรณ  ทองบุญตา  นางวิลาพร  อารักษ์  นางดลยา เฉื่อยฉ่ำ  นางพิมพ์ลดา  นนทะภา  นายไพทูลย์  
เถาตะมะ  และนางสาวนิชชาภัสส์  แสนธิ

   
   ๑.๓ การร่วมกิจกรรมงานเฉลิมพระเกียรติพระบาทสมเด็จพระเจ้าอยู่หัว  เนื่องในโอกาส
มหามงคลเฉลิมพระชนมพรรษา ๘๖ พรรษา ๕ ธันวาคม ๒๕๕๖
   

         นายอำเภอคลองลานขอเชิญบุคลากรเข้าร่วมกิจกรรมงานเฉลิมพระเกียรติพระบาทสมเด็จพระเจ้าอยู่หัว  เนื่องในโอกาสมหามงคลเฉลิมพระชนมพรรษา ๘๖ พรรษา ๕ ธันวาคม ๒๕๕๖ ณ ที่ว่าการอำเภอคลองลาน  ภาคเช้าขอเชิญร่วมพิธีลงนามถวายพระพรชัยมงคลและพิธีถวายราชสดุดีเฉลิมพระเกียรติ  ข้าราชการ
แต่งกายชุดปกติขาวเต็มยศ หรือชุดข้าราชการสีกากี  และร่วมเดินเทิดพระเกียรติตั้งแต่เวลา ๑๖.๐๐ น.  ภาคค่ำ
ขอเชิญร่วมพิธีถวายเครื่องราชสักการะและพิธีจุดเทียนชัยถวายพระพรชัยมงคล แต่งกายด้วยเสื้อสีเหลืองหรือสีชมพู


         บุคลากรท่านใดมีความประสงค์จะบริจาคทรัพย์เพื่อจัดหาอาหารและน้ำ ให้แจ้งอำเภอ
คลองลานทราบ ภายในวันที่ ๓ ธันวาคม ๒๕๕๖ เพื่อจะได้จัดเตรียมสถานที่ไว้ให้


   ๑.๔ การบรรพชา เพื่อถวายเป็นพระราชกุศลเนื่องในโอกาสมหามงคลเฉลิมพระชนมพรรษา ๘๖ พรรษา ๕ ธันวาคม ๒๕๕๖ 


         วัดป่าไพรสณฑ์รัตนาราม จัดกิจกรรมโครงการบรรพชาเฉลิมพระเกียรติพระบาทสมเด็จ
พระเจ้าอยู่หัว  เนื่องในโอกาสมหามงคลเฉลิมพระชนมพรรษา ๘๖ พรรษา ๕ ธันวาคม ๒๕๕๖ เพื่อถวายเป็นพระราชกุศล ในวันที่ ๔-๑๐ ธันวาคม ๒๕๕๖  โดยขอให้ส่งนักเรียนเข้าร่วมการบรรพชา จำนวน ๒๐ คน  วันที่ ๓ ธันวาคม ๒๕๕๖ ทำพิธีปลงผม เวลา ๐๙.๐๐ น.  พิธีเปิด เวลา ๑๓.๐๐ น. และขอเชิญชวนคณะครูร่วมเป็นเจ้าภาพผ้าไตร
ชุดละ ๕๐๐ บาท

              ๑.๕ ผลการประชุมคณะกรรมการสถานศึกษา


          คณะกรรมการสถานศึกษาอนุมัติแผนปฏิบัติการแล้ว โครงการใดต้องการดำเนินการ
ให้ดำเนินการได้เลยแต่ให้สำรองจ่ายไปก่อน

                        ๑.๖ ผลการประชุมคณะกรรมการสมาคมศิษย์เก่า ผู้ปกครองและครูโรงเรียนคลองลานวิทยา


         ครูที่บรรจุใหม่ต้องสมัครเป็นสมาชิกของสมาคมศิษย์เก่า ผู้ปกครองและครูโรงเรียนคลองลานวิทยา ๑๐๐ บาท และค่าธรรมเนียมแรกเข้า ๒๐ บาท


         ผลการประชุมคณะกรรมการสมาคมศิษย์เก่า ผู้ปกครองและครูโรงเรียนคลองลานวิทยา เมื่อวันที่ ๑๒ พฤศจิกายน ๒๕๕๖  ได้ข้อสรุป  ดังนี้  จะจัดงานศิษย์เก่าในวันที่ ๒๙ มีนาคม ๒๕๕๗  วันที่ ๓๐ มีนาคม ๒๕๕๗ ทำบุญและทอดผ้าป่า เพื่อระดมเงินสร้างโรงอาหาร



         ขอให้ครูประชาสัมพันธ์ศิษย์เก่าให้ทราบเพื่อระดมเงินทุนสร้างโรงอาหาร
                        ๑.๗ ผลการประชุมคณะกรรมการเครือข่ายผู้ปกครองนักเรียน


         นายจิรวัฒน์  วงษ์จีน  ประธานเครือข่ายผู้ปกครองนักเรียน ปีการศึกษา ๒๕๕๖ ประชุมคณะกรรมการเครือข่ายผู้ปกครองนักเรียน เรื่อง การเก็บเงิน จำนวน ๕๐๐ บาท เพื่อสร้างโรงอาหารนั้น ที่ประชุมมีมติเห็นชอบ และให้ชำระเงินให้เสร็จสิ้นภายในวันที่ ๓๑ มกราคม ๒๕๕๗
                        ๑.๘ แนวปฏิบัติการเก็บเงินระดมทุนสร้างโรงอาหาร
         
         โรงเรียนจะประกาศชื่อนักเรียนที่ยังไม่ชำระเงิน นักเรียนคนใดที่ยกเว้นการชำระเงินให้ครู
ที่ปรึกษาเสนอชื่อมา โรงเรียนจะตั้งคณะกรรมการพิจารณากลั่นกรองซึ่งจะประกอบด้วยครูแนะแนวและครูงานปกครอง และจะประกาศรายชื่อนักเรียนที่ได้รับการยกเว้นภายในเดือนธันวาคม ๒๕๕๖  หากผู้ปกครองมีบุตรหลานในความรับผิดชอบมากกว่า ๑ คนขึ้นไปให้เก็บจากนักเรียนที่เรียนในชั้นต่ำสุดเพียง ๑ คนเท่านั้น  งานการเงินทำแบบฟอร์มเสนอชื่อเพื่อขอยกเว้นเงินบริจาคเพื่อสร้างโรงอาหารไว้แล้วให้ครูที่ปรึกษาสำรวจและส่งคืนรองฯ กวีวัฒน์  เงินขาว ภายในวันที่ ๑๕ ธันวาคม ๒๕๕๖


         นักเรียนที่ได้รับการยกเว้นไม่ต้องบริจาคเงินเพื่อสร้างโรงอาหารนั้นจะยกเว้นเป็นปีๆ ไป หรือจะจ่ายเงินไม่ถึง ๕๐๐ บาท ก็ได้ เมื่อครูที่ปรึกษาเก็บเงินได้แล้วให้นำส่งรองฯ กวีวัฒน์  เงินขาว หรือนางสุนิสา  
ภู่ฤทธิ์  การดำเนินการสร้างโรงอาหารเป็นความรับผิดชอบของสมาคมศิษย์เก่า ผู้ปกครองและครูโรงเรียนคลองลานวิทยา

                        ๑.๙ การขอรับบริจาคโลหิตของอำเภอคลองลาน


         เหล่ากาชาดจังหวัดกำแพงเพชร จะมาขอรับบริจาคโลหิต ณ ที่ว่าการอำเภอคลองลาน 
ในวันที่ ๑๘ ธันวาคม ๒๕๕๖ ขอเชิญชวนครูและนักเรียนที่มีอายุ ๑๘ ปีขึ้นไปเข้าร่วมการบริจาคโลหิตกับเหล่ากาชาดจังหวัดกำแพงเพชร
                        ๑.๑๐ กองทุนพัฒนาสตรี



 กองทุนพัฒนาสตรี เชิญชวนนักเรียนหญิงอายุ ๑๕ ปีขึ้นไปในแต่ละหมู่บ้านเข้าร่วม
การพัฒนาชุมชนโดยการเขียนโครงการเพื่อของบประมาณฝึกอาชีพโดยมีกลุ่มแม่บ้านร่วมดำเนินการด้วย

                        ๑.๑๑ การอยู่เวร-ยามรักษาความปลอดภัยสถานที่ราชการ


           ให้ครูมาอยู่เวร-ยามเพื่อรักษาความปลอดภัยของสถานที่ราชการ เนื่องจากมีเหตุการณ์ชุมนุมทางการเมืองในกรุงเทพมหานคร จึงให้เฝ้าระวังและดูแลสถานที่ราชการเพื่อป้องกันมิให้เกิดเหตุใดๆ ขึ้น
                        ๑.๑๒ ผลการประชุมใหญ่สามัญประจำปีสหกรณ์ออมทรัพย์ครูกำแพงเพชร ปี ๒๕๕๖



 ผู้อำนวยการฯ และรองฯ ผจญ  จันธิดา ได้เข้าร่วมการประชุมใหญ่สามัญประจำปีสหกรณ์ออมทรัพย์ครูกำแพงเพชร ปี ๒๕๕๖ เมื่อวันที่ ๓๐ พฤศจิกายน ๒๕๕๖ โดยปันผลให้สมาชิกร้อยละ ๖.๒๐  และเฉลี่ยคืนร้อยละ ๑๐.๐๐ จะโอนเงินเข้าบัญชีให้สมาชิกในวันที่ ๒ ธันวาคม ๒๕๕๖
                        ๑.๑๓ อุทยานแห่งชาติคลองวังเจ้า ประชาสัมพันธ์ขอเชิญชวนครูนำนักเรียนไปเที่ยวอุทยานแห่งชาติคลองวังเจ้า
                        ๑.๑๔ การเรียนพิเศษของนักเรียน 


           วิชาการรายงานผลการสำรวจความต้องการเรียนพิเศษของนักเรียน พบว่า นักเรียนมีความต้องการเรียนพิเศษน้อย แต่มีบางรายวิชา เช่น ภาษาอังกฤษ ฟิสิกส์ และเคมี ถึงแม้จะมีนักเรียนต้องการเรียนน้อยแต่ก็ควรจะเปิดสอน
                        ๑.๑๕ การสวนสนามนักศึกษาวิชาทหาร 



 ศูนย์ฝึกนักศึกษาวิชาทหาร มณฑลทหารบกที่ ๓๑ ค่ายจิรประวัติ  จังหวัดนครสวรรค์ กำหนดวันสวนสนามนักศึกษาวิชาทหารในวันที่ ๑๒ ธันวาคม ๒๕๕๖ ณ ค่ายจิรประวัติ  จังหวัดนครสวรรค์  จะมีนักศึกษาวิชาทหารชั้นปีที่ ๑ เข้าร่วมจำนวน ๗ นาย  ผู้อำนวยการฯ และนายอามร  โสภานุสนธิ์ จะร่วมการ
สวนสนามนักศึกษาวิชาทหารด้วย 
ระเบียบวาระที่ ๒ รับรองรายงานการประชุม ครั้งที่ ๑๐/๒๕๕๖


  รับรอง

ระเบียบวาระที่ ๓ เรื่องสืบเนื่องจากการประชุม ครั้งที่ ๑๐/๒๕๕๖

            ไม่มี
ระเบียบวาระที่ ๔ เรื่องเสนอเพื่อพิจารณา
                      ๔.๑ การศึกษาดูงานของครูและบุคลากร ประจำปีการศึกษา ๒๕๕๖
                            จากการประชุมครั้งที่ พิเศษ/๒๕๕๖ (การประชุมเตรียมการก่อนเปิดภาคเรียน) ที่ประชุมเห็นชอบให้ไปศึกษาดูงานในภาคตะวันออก ดังนั้น  ผู้อำนวยการฯ จึงขอมติที่ประชุมให้บุคลากรเลือกสถานที่
และวันเวลาที่จะไปศึกษาดูงาน ดังนี้

สถานที่ศึกษาดูงานระหว่างเกาะช้าง จังหวัดตราด กับเกาะเสม็ด จังหวัดระยอง  ที่ประชุมมีมติเห็นชอบให้ไปเกาะช้าง จังหวัดตราด

วันเวลาที่จะไปศึกษาดูงานระหว่างวันที่ ๒๗-๒๘ ธันวาคม ๒๕๕๖ กับวันที่ ๑๗-๑๘ มกราคม ๒๕๕๗ ที่ประชุมมีมติเห็นชอบเลือกวันที่ ๒๗-๒๘ ธันวาคม ๒๕๕๖ 

แต่เนื่องจากวันที่ ๒๗ ธันวาคม ๒๕๕๖ โรงเรียนได้กำหนดกิจกรรมส่งท้ายปีเก่าต้อนรับปีใหม่ให้กับนักเรียนไว้แล้วหากไปศึกษาดูงานในช่วงนี้จะเลื่อนการจัดกิจกรรมฯ ให้นักเรียนเป็นวันที่ ๒๕ ธันวาคม ๒๕๕๖  และช่วงวันที่ ๒๗-๒๘ ธันวาคม ๒๕๕๖ ถือเป็นช่วง Peak season ซึ่งค่าใช้จ่ายแพงมาก และต้องสำรวจความต้องการไปศึกษาดูงานในครั้งนี้รวมถึงที่พักด้วย หากได้ข้อมูลที่ชัดเจนแล้วจะแจ้งให้บุคลากรทราบ


๔.๒ การแต่งกายของนักเรียน

        เนื่องจากนักเรียนแต่งกายไม่ถูกระเบียบของโรงเรียน ผู้อำนวยการฯ จึงนำเสนอภาพการแต่งกายของนักเรียนให้บุคลากรดูเพื่อทำความเข้าใจและให้ถือปฏิบัติไปในแนวทางเดียวกัน เช่น


      ทรงผมนักเรียนชาย ให้ไว้รองทรงสูง หากด้านบนแหลม ไถเกรียนด้านข้าง ผมท้ายทอยต่ำ ถือว่าไม่ถูกระเบียบ


      ทรงผมนักเรียนหญิง ให้ไว้ยาวถึงกลางหลังแล้วรวบมัดให้เรียบร้อย หากยาวถึงระดับคางให้รวบมัดให้เรียบร้อยด้วย ให้ถักเปียได้ไม่เกิน ๒ เปีย นักเรียนหญิงที่มีจิตใจไม่ปกติหากซอยผมมาให้งานปกครองเรียกมาพูดคุยเป็นกรณีๆ ไป


      เครื่องประดับ เช่น ต่างหู ไม่อนุญาตให้ใส่


      กางเกงดัดแปลงขาให้แคบลง ไม่อนุญาตให้ใส่


      ถุงเท้า ให้ใช้ถุงเท้าสีขาวแต่อนุญาตให้พื้นถุงเท้าเป็นสีต่างๆ ได้  ถุงเท้าสีขาวสั้นๆ ไม่อนุญาตให้ใส่ หากเป็นถุงเท้าสีอื่นๆ ถือว่าไม่ถูกระเบียบ

        เสื้อ ไม่อนุญาตให้นำเสื้อโรงเรียนอื่นมาใส่ และไม่อนุญาตให้ปักชื่อเป็นภาษาอังกฤษ

        นางสาวลำดวน  ไชยสอาด  เสนอแนะเกี่ยวกับการแต่งกายผิดระเบียบของนักเรียน ดังนี้ นักเรียนคนใดที่ผิดระเบียบหลายครั้งให้ทำหนังสือเชิญผู้ปกครองมาพบเพื่อแก้ไขการแต่งกายให้ดีขึ้น


      นายสมชาย  กัลยาณธรรม  แจ้งผลการประชุมคณะกรรมการนักเรียนเกี่ยวกับนักเรียน
แต่งกายผิดระเบียบ  ดังนี้  ที่ประชุมมีมติให้นำนักเรียนที่แต่งกายผิดระเบียบเข้าพบผู้อำนวยการฯ เพื่อให้
ผู้อำนวยการฯ ดำเนินการต่อไป


      ให้ครูที่ปรึกษาแจ้งนักเรียนทราบและถือปฏิบัติด้วย 

                             ครูเวรประจำวันต้องมาก่อน ๐๗.๑๕ น. แต่ส่วนใหญ่มาหลังเวลา ๐๗.๑๕ น. ขอความร่วมมือจากครูเวรให้มาโรงเรียนแต่เช้า

        ผู้ปกครองจิตอาสา ขอให้ครูที่ปรึกษาโทรศัพท์เชิญผู้ปกครองให้มาร่วมกิจกรรมด้วย นายสำราญ  ศรเลี่ยมทอง เสนอแนะให้โรงเรียนจัดกิจกรรมอย่างอื่นบ้างนอกจากพูดคุยกันเพื่อให้ผู้ปกครองเห็นประโยชน์จากการมาร่วมกิจกรรม


        การทะเลาะวิวาทมักจะเกิดที่โรงอาหารบางวันครูเวรโรงอาหารและหอประชุมไม่ไปดูแลนักเรียนจึงตั้งหัวหน้าครูที่ปรึกษาลงไปดูแลนักเรียนร่วมกับครูเวรโรงอาหารและหอประชุม  ดังนี้

        วันจันทร์  นางดาวัลย์  ภูวดล


      วันอังคาร  รองฯ กวีวัฒน์  เงินขาว และนางอ้อมจิต  สระทองจันทร์

        วันพุธ  นายวินัย  สีกิ


      วันพฤหัสบดี  รองฯ ผจญ  จันธิดา

        วันศุกร์  รองฯ มังกร  แสนกุล


๔.๓ การจัดงานขึ้นปีใหม่ 

        โรงเรียนจะจัดงานขึ้นปีใหม่ให้กับบุคลากรในวันที่ ๒ มกราคม ๒๕๕๗ โรงเรียนจะมีของรางวัลให้กับบุคลากรทุกคน หากไปศึกษาดูงานในวันที่ ๒๗-๒๘ ธันวาคม ๒๕๕๖  ณ เกาะช้าง จังหวัดตราด จะจัดงาน
ขึ้นปีใหม่ ณ เกาะช้าง

        การจัดงานขึ้นปีใหม่ให้กับนักเรียนในวันที่ ๒๗ ธันวาคม ๒๕๕๖ หากบุคลากรไปศึกษาดูงานในวันที่ ๒๗-๒๘ ธันวาคม ๒๕๕๖ ณ เกาะช้าง จังหวัดตราด จะเลื่อนเข้ามาเป็นวันที่ ๒๕ ธันวาคม ๒๕๕๖
ระเบียบวาระที่ ๕ เรื่องจากกลุ่มบริหารงาน

            ๕.๑ งานที่เกี่ยวข้องกับกลุ่มบริหารวิชาการ

                  ๕.๑.๑ ขอให้ครูที่ปรึกษาที่ยังไม่ส่งร่างโครงงาน นำส่งร่างโครงงานที่นางอ้อมจิต  
สระทองจันทร์ ภายในวันที่ ๖ ธันวาคม ๒๕๕๖

                  ๕.๑.๒ ขอให้ครูผู้สอนส่งผลการสอบแก้ตัวครั้งที่ ๑  เพื่อที่ฝ่ายวิชาการจะได้แจ้งรายชื่อนักเรียนที่ต้องสอบแก้ตัวครั้งที่ ๒ 

                  ๕.๑.๓ โรงเรียนต้องการรับสมัครครูวิชาเอกภาษาไทย จำนวน ๑ อัตรา เพื่อทดแทน
นายวันรบ  อัครชัยศรีโรจน์ ซึ่งสอบบรรจุครูผู้ช่วยได้ บุคลากรท่านใดมีคนรู้จักจบวิชาเอกนี้แจ้งให้มาสมัครด้วย
          ๕.๒ เรื่องที่เกี่ยวกับกลุ่มบริหารทั่วไป
                ๕.๒.๑ ขอบคุณคณะครูที่อยู่เวรยาม
                ๕.๒.๒ ครูที่ปรึกษาสามารถใช้โทรศัพท์ห้องธุรการเชิญผู้ปกครองจิตอาสาได้

          ๕.๓ เรื่องที่เกี่ยวกับกลุ่มบริหารงบประมาณ/บุคคล

                ๕.๓.๑ งานการเงินทำแบบฟอร์มเสนอชื่อเพื่อขอยกเว้นเงินบริจาคเพื่อสร้างโรงอาหารให้
ครูที่ปรึกษาแล้ว  รายชื่อนักเรียนที่ครูที่ปรึกษาเสนอมานั้นจะถือว่าได้รับการยกเว้นทั้งภาคเรียนที่ ๑ และ ๒ 

ระเบียบวาระที่ ๖ เรื่องอื่น ๆ
ผอ. สมชาย  อังสุโชติเมธี


   โรงเรียนจะจัดพิธีถวายพระพรชัยมงคลเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา ๘๖ พรรษา ๕ ธันวาคม ๒๕๕๖  ในวันที่ ๔ ธันวาคม ๒๕๕๖ ขอเชิญชวนบุคลากรแต่งกายชุดผ้าไทยสีเหลือง
 

   ครูที่ลาคลอด ให้ฝ่ายบุคคลเตรียมของเยี่ยมเพื่อเป็นขวัญกำลังใจด้วย



   ขอบคุณนายวินัย  สีกิ  นายภัทรพล  นนทะภา และนักเรียนที่ร่วมกันจัดรายการวิทยุ โรงเรียนจะเพิ่มความถี่จาก ๑๐๐ MHz เป็น ๓๐๐ MHz เพื่อให้กระจายเสียงครอบคลุมระยะทางรัศมี ๑๕ กิโลเมตร
นางประทวน  มาดี


   นักเรียนนำโทรศัพท์มาเล่นในขณะที่ตนกำลังสอน จึงยึดโทรศัพท์ไว้ ๒ เครื่อง และนำส่งมอบให้
รองฯ มังกร  แสนกุล
     
             ขอให้ทาสีห้องน้ำครูอาคาร ๒ ด้วย
นายสมชาย  กัลยาณธรรม


   วันที่ ๑๗ ธันวาคม ๒๕๕๖ เลือกประธานคณะสี


   วันที่ ๒๑ มกราคม ๒๕๕๗ เลือกประธานนักเรียน ให้แต่ละคณะสีส่งตัวแทนลงสมัครได้ไม่เกิน คณะสีละ ๒ คน
นายองอาจ  อินทร์แฟง


    ขอให้โรงเรียนจัดซื้อโต๊ะอาหารใหม่ให้ครูนั่งรับประทานอาหารที่หอประชุม 

นายวันรบ  อัครชัยศรีโรจน์


   กล่าวขอบคุณบุคลากรที่ช่วยชี้แนะการทำงานต่างๆ จนทำให้ตนสอบบรรจุเป็นครูผู้ช่วยได้ หากมีสิ่งใดที่ล่วงเกินคณะครูก็ขออภัย ณ ที่นี้ด้วย

 


         ปิดประชุมเวลา ๑๗.๓๘  น.





ลงชื่อ


ผู้บันทึกการประชุม
  


     

   (นางมลฤดี  โสภานุสนธิ์)





ลงชื่อ                        ผู้ตรวจรายงานการประชุม





      (นายมังกร  แสนกุล)



               รองผู้อำนวยการโรงเรียนคลองลานวิทยา

    




ลงชื่อ                        ผู้รับรองรายงานการประชุม
        
        



   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา

